Céline Dion

Celine Dion (g. 1968 m. kovo 30 d. Kvebekas, Kanada) – garsi Kanados dainininkė.

Biografija 
Celine Dion gimė Kvebeke (Quebec), daugiavaikėje šeimoje ir buvo jauniausia iš 14-os vaikų. Iki 1990-ųjų ji nebuvo žinoma JAV, nors Kanadoje bei Prancūzijoje ją žinojo daugelis. 1988 metais atstovaudama Šveicarijai su daina „Ne partez pas sans moi“ laimėjo Eurovizijos dainų konkursą.

1990 - 1994 
1990-aisiais, būdama 20-ties, ji išleido savo pirmąjį albumą anglų kalba „Unison“, kurio kūriniai Where Does My Heart Beat Now bei (If There Was) Any Other Way pakilo iki JAV Top 10-uko. 1991-aisiais ji išleido dar vieną ne anglišką albumą Chante Plamondon. 1992-ųjų pradžioje Celine vėl lankėsi JAV Top aukštumose – šįkart įrašiusi bendrą kūrinį su Peabo Bryson „Beauty And The Beast“. Tų metų kovą taip pat pasirodė ir antras jos albumas „Celine Dion“, tapęs du kartus platininiu. Vėliau tais metais Celine koncertavo kartu su Michael Bolton’u, o po šio turnė išleido dar vieną albumą – „Colour Of My Love“, iš kurio vienu hitu tapo daina When I Fall In Love su Clive Griffin, skirta filmo Sleepless In Seattle garso takeliui. Kiti du superpopulirarūs albumo kūriniai The Power Of Love bei Misled pasiekė net JAV Top 40 viršūnę, o albumas „Colour Of My Love“ buvo parduotas net šešių milijonų tiražu.

Santuoka 

1994-aisiais Celine ištekėjo už savo prodiuserio Rene Angelil’io, vyresnio už ją 26-iais metais. Jų bendravimas prasidėjo Celine būnant 19-os ir dar tik pradedant karjerą.

1995 - 2002 
1995-aisis C. Dion buvo pripažinta daugiausiai įrašų parduodančia Kanados dainininke. Po dvejų metų pertraukos, 1996-aisiais pasirodė vienas geriausių Celine albumų, „Falling Into You“, iš viso parduotas daugiau nei 12-os milijonų tiražu. Hitais numeris vienas tapo dainos Because You Loved Me (6 savaitės pirmoje vietoje) (filmo Up Close And Personal garso takelis), It’s All Coming Back To Me Now (5 savaitės 1-oje) ir All by Myself. Albumas „Falling Into You“ vienai savaitei pakilo iki Didžiosios Britanijos albumų topo viršūnės. 1997-ųjų vasarį Celine buvo apdovanota dviem Grammy statulėlėmis: už geriausią metų albumą ir geriausią metų pop albumą (Falling Into You). Iki pat 1997-ųjų pabaigos Celine nedingdavo iš JAV ir Europos topų su albumo Falling Into You singlais kol lapkritį išleido naują albumą – Let’s Talk About Love. Kiek anksčiau ji apsilankė JAV Top 10 kartu su Barbara Streisand įrašiusi dainą Tell Him. Naujasis albumas, kuriame buvo ir didžiausias Celine hitas istorijoje – filmo Titanikas daina My Heart Will Go On, šešias savaites išbuvusi JAV Top 40 viršūnėje, Didžiosios Britanijos albumų topo pirmos vietos neužleido net penkias savaites. Vien JAV C. Dion studijinis darbas Let’s Talk About Love tapo 10 kartų platininiu. 1998-ųjų viduryje, išblėsus My Heart Will Go On populiarumui, radijo stotyse pradėjo skambėti ir į JAV Top 10 pakilo antras albumo singlas To Love You More, o Celine nesnaudė ir įrašė kalėdinį diską These Are Special Times, kurio daina su R. Kelly I’m Your Angel tapo JAV Top 40 hitu. Net kalėdinis albumas These Are Special Times tapo keturis kartus platininiu JAV, kas atsitinka gan retai. 1999-ųjų pradžioje Celine vėl laimi dvi Grammy statulėles: už metų įrašą ir geriausią moters pop vokąlą (abi už dainą My Heart Will Go On). 1999-ųjų balandį C. Dion paskelbė atšaukianti kelis savo koncertus tam, kad galėtų būti su odos vėžiu sergančiu savo vyru: „Rene yra svarbiausias mano gyvenime ir aš noriu būti šalia jo kai jam bus sunku“ – sakė superžvaigždė. 1999-ųjų rugsėjį ji paskelbė ir dar blogesnę žinią savo gerbėjams: jos koncertas 1999-ųjų gruodžio 31-ą bus paskutinis prieš 2-3 metus truksiančią pertrauką jos muzikinėje veikloje. Lapkritį pasirodė naujas Celine albumas All The Way – A Decade Of Song, kuriame buvo tokie hitai kaip su Frank Sinatra kompiuterio pagalba įrašytas duetas, daina That’s The Way It Is (JAV Top 10) bei I Want You To Need Me. Albumas All The Way – A Decade Of Song tapo šešis kartus platininiu JAV. 2000-ųjų birželį Celine paskelbė esanti nėščia, o 2001-ųjų sausio 25-ą pagimdė sūnų Rene Charles’ą. 2002-ųjų pradžioje C. Dion grįžo į muzikos pasaulį su nauju studijiniu darbu – albumu A New Day Has Come, kurio titulinis darbas A New Day Has Come pakilo iki JAV Top 10-uko. Vėliau tokį patį pasiekimą pakartojo singlas I’m Alive, tačiau Celine paskelbė, kad į sceną grįš tik 2003-aisiais Las Vegase.

Diskografija

Albumai Anglų kalba 
 1990: Unison
 1992: Celine Dion
 1993: The Colour of My Love
 1996: Falling into You
 1997: Let's Talk About Love
 1998: These Are Special Times
 2002: A New Day Has Come
 2003: One Heart
 2004: Miracle
 2007: Taking Chances
 2008: My Love: The Ultimate Collection
 2013: Loved me back to life

Albumai Prancūzų kalba 
 1981: La Voix Du Bon Dieu
 1982: Tellement J'ai D'amour
 1983: Les Chemins De Ma Maison
 1984: Melanie
 1985: C'est Pour Toi
 1987: Incognito
 1991: Dion chante Plamondon
 1995: D'eux
 1998: S'il suffisait d'aimer
 2003: 1 fille & 4 types
 2005: On Ne Change Pas
 2007: D'elles
 2012: Sans Attendre

Singlai 

 1990: "Where Does My Heart Beat Now"
 1992: "If You Asked Me To"
 1992: "Beauty and the Beast" (duetas su Peabo Bryson)
 1993: "The Power of Love"
 1993: "Un garçon pas comme les autres (Ziggy)"
 1994: "Think Twice"
 1995: "Pour que tu m'aimes encore"
 1995: "Je sais pas"
 1996: "Because You Loved Me"
 1996: "It's All Coming Back to Me Now"
 1997: "All by Myself"
 1997: "Tell Him" (duetas su Barbra Streisand)
 1998: "The Reason"
 1998: "My Heart Will Go On"
 1998: "Immortality"(duetas su the Bee Gees)
 1998: "I'm Your Angel" (duetas su R. Kelly)
 1998: "S'il suffisait d'aimer"
 2000: "I Want You to Need Me"
 2001: "Sous le vent" (duetas su Garou)
 2002: "A New Day Has Come"
 2003: "I Drove All Night"
 2003: "Tout l'or des hommes"
 2005: "Je ne vous oublie pas"
 2007: "Et s'il n'en restait qu'une (je serais celle-là)"
 2007: "Taking chances"
 2008: Alone
 2008: My love
 2012: Parler à mon père
 2012:  Le miracle
 2013: Loved Me Back to Life

Nuorodos 

 Oficialus Celine Dion tinklalapis

|-

Kanados muzikai
Eurovizijos nugalėtojai
Šveicarijos atstovai Eurovizijoje
1988 m. Eurovizijos dalyviai